The Burglar

The Burglar er en amerikansk stumfilm fra 1917, regissert av Harley Knoles.

Handling 
Student William Lewis, og noen av vennene hans, bryter seg inn i et hus som en spøk. Men de blir oppdaget av en politimann, som ved et uhell blir skutt. Williams venn Sid anklager William for å ha skutt politimannen, men William klarer å stikke av og flytter til en stor by langt unna.

William møter, og gifter seg med, Alice Hamilton - og de får senere en datter som de gir navnet Editha. William skaffer seg også en jobb og alt går bra, helt frem til Sid plutselig dukker opp en dag. Han truer med å avsløre William som mannen som drepte politimannen, med mindre William hjelper ham med å rane en bank. Det oppstår deretter en rekke komplikasjoner.

Skuespillere 
 Carlyle Blackwell som William Lewis.
 Madge Evans som Editha.
 Evelyn Greeley som Alice Hamilton.
 Harry Lamont som Sid Burns.
 Richard Clarke som faren til William.
 Justine Cutting som Williams ste-mor.
 Rosina Henley som Fanny Hamilton.
 Frank Mayo som Paul Benton.
 Victor Kennard som Ned Hamilton.
 Jack Drumier som John Hamilton.
 Henry Drehle som en politimann.

Referanser

Eksterne lenker 

Stumfilmer fra USA
Filmer fra 1917